Document ID: /roh_data/filtered/fineweb-2-filterrobots_roh.jsonl.gz/5465

Quels da la Svizra taliana han l’impressiun ch’ils tütsch-svizzers mangian mal, il Grischun è per els ina regiun da multas e da subvenziuns, e sa chapescha ch’ils Romands baivan gia la damaun baud il “ballon de vin”. Ed ils Tessinais na lavuran uschè u uschia quasi mai.
Constattan quels clichés? Cuntegnani in zic vardad? Ni eni mo pregiudizis? Quatter cabarettists svizzers – in da mintga regiun linguistica – èn ids en las autras regiuns per cumprovar u controllar in clisché ch’ina regiun ha envers l’autra. Divertent, mintgatant surprendent, mo mai cun nauscha intenziun. Interessant èsi da vesair co ils clischés sa verifitgeschan ubain restan clischés cun pauc fundament.